
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                        Bucureşti,    30.03.2006
                                                        Nr.24/182


RAPORT
asupra proiectului de Lege privind aprobarea Ordonanţei Guvernului nr. 10/2006 pentru modificarea şi completarea Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare 
În conformitate cu prevederile art.95  din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege privind aprobarea Ordonanţei Guvernului nr. 10/2006 pentru modificarea şi completarea Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare, transmis cu adresa nr.P.L. – X 122 din 1 martie 2006 şi înregistrat sub nr.24/95/01.03.2006. 

La întocmirea raportului, Comisia a avut în vedere avizele favorabile ale: Consiliului Legislativ, Comisiei pentru  administraţie publică, amenajarea teritoriului şi echilibru ecologic, Comisiei pentru buget, finanţe şi bănci şi Comisiei juridice, de disciplină şi imunităţi. 
Ordonanţa are ca obiect de reglementare aprobarea Ordonanţei Guvernului nr. 10/2006 pentru modificarea şi completarea Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare.

 Proiectul de Lege privind aprobarea Ordonanţei Guvernului nr. 10/2006 pentru modificarea şi completarea Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare, face parte din categoria legilor ordinare, potrivit prevederilor art. 73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din 28 martie 2006.

Proiectul de lege a fost adoptat de Senat în şedinţa din 23 februarie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 

I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Ordonanţa Guvernului nr. 10/2006
	Text Senat
	Text propus de Comisie 

(autorul amendamentului)
	Motivarea amendamentelor 

	0
	1
	2
	3
	4

	1. 
	
	Titlul legii

LEGE 
privind aprobarea Ordonanţei Guvernului nr. 10/2006 pentru modificarea şi completarea Legii nr.218/2005 privind stimularea absorbţiei fondurilor SAPARD prin preluarea riscului de către fondurile de garantare 

	Nemodificat 
	

	2. 
	
	ARTICOLUL  UNIC. – Se aprobă Ordonanţa Guvernului nr. 10 din 26 ianuarie 2006 pentru modificarea şi completarea Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare, adoptată în temeiul art. I pct. V.3 din Legea nr. 404/2005 privind abilitatea Guvernului de a emite ordonanţe şi publicată în Monitorul Oficial al României, Partea I, nr. 83 din 30 ianuarie 2006. 

 
	ARTICOLUL  UNIC. – Se aprobă Ordonanţa Guvernului nr. 10 din 26 ianuarie 2006 pentru modificarea şi completarea Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare, adoptată în temeiul art. I pct. V.3 din Legea nr. 404/2005 privind abilitatea Guvernului de a emite ordonanţe şi publicată în Monitorul Oficial al României, Partea I, nr. 83 din 30 ianuarie 2006, cu următoarele completări:  

 
	Ca urmare a modificărilor survenite în textul legii. 

	3. 
	Art.I. – Legea nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare, publicată în Monitorul Oficial al României, Partea I, nr. 610 din 14 iulie 2005, se modifică şi se completează după cum urmează:


	_____________
	Art.I. - Nemodificat 
	

	4. 
	1. Alineatul (1) al articolului 1 va avea următorul cuprins:

„Art. 1. – (1) În scopul garantării instrumentelor financiare pe care instituţiile de credit le pun la dispoziţie producătorilor agricoli, procesatorilor de produse agricole şi, după caz, autorităţilor publice locale, pentru asigurarea cofinanţării proiectelor realizate din fonduri SAPARD, se constituie la dispoziţia Ministerului Agriculturii, Pădurilor şi Dezvoltării Rurale Fondul de garantare a creditelor pentru realizarea proiectelor din cadrul Programului SAPARD, denumit în continuare fond.”
	______________
	1. - Nemodificat 
	

	5. 
	2. La articolul 5, după litera c) se introduc patru noi litere, literele d) – g), cu următorul cuprins:
„d) consiliile locale şi asociaţii ale consiliilor locale, pentru proiecte de infrastructură rurală: tehnico-edilitară şi drumuri forestiere;

e) Administraţia Naţională a Îmbunătăţirilor Funciare, pentru infrastructura de prevenire şi protecţie împotriva inundaţiilor;

f) direcţiile sanitare veterinare şi pentru siguranţa alimentelor judeţene, pentru extinderea, modernizarea construcţiilor şi dotarea laboratoarelor şi pentru reţeaua informaţională naţională; 

g) persoane fizice şi juridice private, pentru proiecte din domeniul silviculturii.”


	_____________
	2. La articolul I punctul 2, după litera g) a articolului 5,   se introduc două litere noi, literele h) şi i), cu următorul cuprins:
Lit.d) – nemodificată
Lit.e) – nemodificată
Lit.f) – nemodificată
Lit.g) – nemodificată
„h) Direcţia pentru agricultură şi dezvoltare rurală a judeţului Mureş pentru extinderea, modernizarea construcţiilor şi dotarea laboratorului Unităţii fitosanitare;

i) Institutul de Bioresurse Alimentare pentru dotarea laboratorului propriu.”

Deputat PD – Valeriu Tabără
Deputat PSD – Ioan Munteanu 
Deputat PSD – Liviu Timar 
	Pentru a cuprinde toţi beneficiarii eligibili.

	5. 
	
	
	3. La articolul I, după punctul 2 se introduce un nou punct, pct.21, cu următorul cuprins:
  „21. La articolul 5 se introduce un nou alineat, alin.(2), cu  următorul cuprins: 

«(2) Beneficiarii prevăzuţi la alineatul precedent lit. d) – i), pot angaja credite bancare pentru cofinanţarea proiectelor din Programul SAPARD. Rambursarea acestora se va face prin recuperarea cheltuielilor eligibile decontabile prin Programul SAPARD.»”

Deputat PD – Valeriu Tabără

Deputat PSD – Ioan Munteanu 

Deputat PSD – Liviu Timar
	Pentru a urgenta aplicarea proiectelor. 



	6. 
	3. La articolul 6 alineatul (1), litera a) va avea următorul cuprins:

„a) până la 100% de Fondul de Garantare a Creditului Rural – S.A.”.


	______________
	4. -  Nemodificat 
	

	7. 
	Art.II. – În termen de 30 de zile de la intrarea în vigoare a prezentei ordonanţe, Ministerul Agriculturii, Pădurilor şi Dezvoltării Rurale va supune Guvernului spre aprobare proiectul de hotărâre pentru modificarea în mod corespunzător a Hotărârii Guvernului nr. 876/2005 pentru aprobarea Normelor metodologice de aplicare a Legii nr. 218/2005 privind stimularea absorbţiei fondurilor SAPARD prin preluarea riscului de către fondurile de garantare, publicată în Monitorul Oficial al României, Partea I, nr. 739 din 15 august 2005.


	________________
	Art.II. - Nemodificat 
	

	8. 
	Art.III. – Prezenta ordonanţă intră în vigoare la 3 zile de la data publicării în Monitorul Oficial al României, Partea I. 
	___________
	Art.III. - Nemodificat 
	


Comisia a propus aprobarea proiectului cu 24 voturi pentru, 0 voturi împotrivă şi 0 abţineri.
VICEPREŞEDINTE,



                 

SECRETAR,

                            Dr. Valeriu TABĂRĂ 


 


         Ioan MUNTEANU
Întocmit: consilier dr. Anton Păştinaru 

